kardosdrur/scandi-wiki huggingface dataset:
Erik Nielsen (canadisk politiker)

Erik Hersholt Nielsen (født 24. februar 1924 i Regina, Saskatchewan, død 4. september 2008 i Kelowna, British Columbia) var en canadisk politiker. Han sad i Yukons parlament for Progressive Conservative Party of Canada 1957-1987. Han var minister for offentlige arbejder 1979-1980 under Joe Clark og vicepremierminster 1984-1986 og forsvarminister 1985-1986 under Brian Mulroney. Erik Nielsen var storebror til skuespilleren Leslie Nielsen.

Erik Nielsen Whitehorse International Airport, lufthavnen i Yukons hovedstad Whitehorse blev opkaldt efter Erik Nielsen i 2008 efter hans død.

Referencer 

Politikere fra Canada
NSB type 93

Type 93 er et Dieseltogsæt brugt af Vy og efter planen SJ til tog på Nordlandsbanen, Raumabanen og Rørosbanen. Togene er lavet af Bombardier Transportation i Aachen og er af typen Bombardier Talent. 15 af disse togsæt er bygget.

Se også 
 Dieselelektrisk
 Diesellokomotiv

Referencer

Eksterne links 
 Type 93  – NJK Materielldatabasen
 Type 93 – Jernbane.net

Togsæt
Jernbanetransport i Norge
Di. 4

Di 4 er et diesellokomotiv ejet af Norske Tog, og fra og med 2020 bruges det af Vy til at trække passagertog på Bane Nor 's elektrificerede baner. De bruges kun på Nordlandsbanen, da de andre ruter, såsom Rørosbanen og Raumabanen, betjenes af motorkøretøjer som  type 92 og  type 93 .

Di 4 er teknisk identisk med DSB  ME, men har nogle forskelle på grund af nationale forhold. Det har også adskillige ligheder med lokomotivet El 17, inklusive skråt front samt flere fælles komponenter, og som også blev bygget af den samme producent. Fem Di 4 lokomotiver blev bygget og leveret af  Henschel i 1980 og taget i drift et år senere. Lokomotiverne Di 6 skulle overtage, men disse lokomotiver blev en fiasko. Efter at statsvirksomheden NSB blev opdelt i en passagerafdeling og en fragtafdeling, blev alle Di 4-lokomotiverne holdt sammen i en afdeling. Få år senere var det NSBs eneste diesellokomotype med undtagelse af selskabets skiftlokomotiver. De fem lokomotiver af type Di 4 er nummererede 4.651 til 4.655.

Eksterne links 
 Di 4  – NJK Materielldatabasen
 Di 4  – Jernbane.net

Dieselelektriske lokomotiver
Jernbanetransport i Norge
El 18

El 18 er et elektrisk lokomotiv, der bruges af Vy til at trække passagertog på de elektrificerede ruter. Lokomotivet kører på Bergensbanen, Dovrebanen og Sørlandsbanen i regionale og nattog, ud over togene på Flåmsbanen. Lokomotivetypen er flere kørsler med op til tre lokomotiver, og de har asynkrone motorer og udstyr til feedback af bremsekraft til kontaktlinjen. El 18 tilhører Lok 2000-familien. De 22 El 18 lokomotiver blev bygget af ADtranz, og de første blev taget i brug i 1996. Lokomotiverne er nummereret 18.2241 til 18.2262, hvor lokomotivet nummer 2254 har fået navnet "Trondheim".

Eksterne links
 El 18  – NJK Materielldatabasen
 El 18  – Jernbane.net

Jernbanetransport i Norge
Comet Halden

Ishockeyklubben Comet Halden er en norsk ishockeyklub fra Halden, der blev startet i 1961. Klubben spillede i GET-ligaen i årene 2004-2008. Efter en konkurs i 2009 ændrede klubben navn til ishockeyklub Comet Halden og startede i førstedivision i 2010/11.

Eksterne links 
  Offisielt nettsted

Ishockeyklubber i Norge
Etableret i 1961
Halden
Norges ishockey andendivision for mænd

Norges ishockey andendivision for mænder det tredje niveau i ishockey i Norge efter Fjordkraftligaen og Norges ishockey førstedivision for mænd.

Eksterne henvisninger 
 Officiel hjemmeside

Andendivision for mænd
Ishockeyligaer
Sosialistisk Ungdom

Sosialistisk Ungdom (SU) er ungdomsorganisationen for Sosialistisk Venstreparti. SU's ideologi er socialisme og feminisme. De beskriver sig selv som en ungdomsbevægelse, der kæmper for en retfærdig fordeling og lige muligheder for alle.

SU har lokale hold i alle fylker og hovedkvarter i Hagegata 22 på Tøyen i Oslo.

Ledere 
Monica Schancke 1975
Asbjørn Eidhammer, Ingrid Ofstad 1975–1976
Erik Solheim – 1977–1980
Øystein Gudim – 1980–1982
Jan Morten Torrisen, Kristin Halvorsen, Sverre Pedersen,  Hanne Lyssand, Siri Aasheim – 1982–1984
Kristin Halvorsen – 1984–1986
Raymond Johansen – 1986–1988
Paul Chaffey – 1988–1990
Lisbet Rugtvedt – 1990–1992
Kyrre Lekve – 1992–1994
Andreas Tjernshaugen – 1994–1996
Heikki Holmås – 1996–1999 
Kari-Anne Moe – 1999–2002
Ingrid Fiskaa – 2002–2004
Audun Herning – 2004–2006
Kirsti Bergstø – 2006–2008
Mali Steiro Tronsmoen – 2008–2010
Olav Magnus Linge – 2010–2012
Andreas Halse – 2012–2014
Nicholas Wilkinson – 2014–2016
Andrea Sjøvoll – 2016–2018
Andreas Sjalg Unneland – 2018–

Eksterne henvisninger 
 

Etableret i 1978
Ungdomsorganisationer
Norges politik
Senterungdommen

Senterungdommen, tidligere Senterungdommens Landsforbund, er en norsk ungdomsorganisationen for Senterpartiet.

Eksterne henvisninger 
 https://www.senterungdommen.no/

Etableret i 1949
Ungdomsorganisationer
Norges politik
Medard Boss

Medard Boss (født 4. oktober 1903 i St. Gallen; død 21. december 1990 i Zollikon) var en schweizisk psykiater, der blev kendt som en af pionererne inden for eksistentiel terapi og eksistentiel psykiatri.

Medard Boss videreudviklede Ludwig Binswangers eksistensfænomenologiske tilgang til eksistentiel psykiatri. Målet var at etablere et alternativ til den biomedicinske psykiatri. Boss havde et langvarigt samarbejde med filosoffen Martin Heidegger, der er dokumenteret i bogen Zollikoner Seminare. Han beskæftigede sig blandt andet med psykosomatik, drømme og seksuelle perversioner.

Værker på tysk 

 Körperliches Kranksein als Folge seelischer Gleichgewichtsstörungen (1940), 6. Aufl. Bern 1978
 Sinn und Gehalt der sexuellen Perversionen(1947), München 1967
 Der Traum und seine Auslegung. (1953)
 Einführung in die psychosomatische Medizin. (1954)
 Daseinsanalyse und Psychoanalyse. (1957)
 Indienfahrt eines Psychiaters. (1959)
 Lebensangst, Schuldgefühle und psychotherapeutische Befreiung. (1962)
 Grundriss der Medizin. Ansätze zu einer phänomenologischen Physiologie, Psychologie, Pathologie, Therapie und zu einer daseinsgemässen Präventiv-Medizin in der modernen Industrie-Gesellschaft. Hans Huber, Bern u. a. 1971.
 Es träumte mir vergangene Nacht. (1975)
 Praxis der Psychosomatik – Krankheit und Lebensschicksal, Bern 1978
 Von der Psychoanalyse zur Daseinsanalyse.Wien/München/Zürich 1979.
 Von der Spannweite der Seele. (1982)
 Martin Heidegger: Zollikoner Seminare. (1987)
 Medard Boss, in: Psychotherapie in Selbstdarstellungen, Hrsg. Ludwig J. Pongratz, Würzburg 1973, S. 75–106

Værker på engelsk 

 Zollikon Seminars: Protocols, Conversations, Letters (Editor; Martin Heidegger author) (2001). Tr. F. Mayr. Northwestern University Press.
 Existential Foundations of Medicine and Psychology (1979). (S. Conway and A. Cleaves, Trans.). Northvale, NJ: Jason Aronson.
 Psychoanalysis and Daseinsanalysis (1963). (L. E. Lefebre, Trans.). New York: Basic Books.
 A Psychiatrist Discovers India (1965). Wolff.
 I Dreamt Last Night... (1977) (S.Conway, Trans.) New York: Gardner Press.
 The Analysis of Dreams (1957). (J. Pomerans, Trans.) New York: Philosophical Library.
 The Meaning and Content of Sexual Perversions (1949). (L.L. Abell, Trans.) New York: Grune and Stratton.
 Psychotherapy for Freedom: The Daseinsanalytic Way in Psychology and Psychoanalysis. E. Craig (Ed.). A Special Issue of The Humanistic Psychologist, Volume 16, Spring, 1988.

Kilder 

Psykiatere
Marie Antoinette von Lowzow

Marie Antoinette von Lowzow (født Bille-Brahe-Selby 30. august 1899 på Stensgård, Svanninge Sogn, død 7. maj 1985) var en adelig, frimurer, kommandør og politiker for Det Konservative Folkeparti. Hun var folketingsmedlem 1950-1968 og medlem af Københavns Borgerrepræsentation 1950-1954.

Marie Antoinette von Lowzow var datter af lensgreve Hendrik Bille-Brahe-Selby (1870-1938) og Ellen Basse Fønss (1876-1949). Moren var teosof, frimurer og homeopat. Marie Antoinette von Lowzow fik privatundervisning og studerede fysik og kemi på egen hånd. Hun tog faglærereksamen i stenografi og studentereksamenen fra N. Zahles Skole 1919 og filosofikum 1920. Hun studerede efterfølgende ved Polyteknisk Læreanstalt med ambition at blive elektroingenøir. Hun opgav dog planen i forbindelse med at hun blev gift 1923 med kommandør Knud Krieger von Lowzow. Hun blev en engageret frimurer og var leder af den skandinaviske afdeling for logen Det Universelle Co-Frimureri.

Under anden verdenskrig var von Lowzow formand for Danske Kvinders Beredskabs københavnsafdeling (1940-1945). Efter krigen stiftede hun Kvindeligt Marinekorps i 1946 og blev korpschef. Korpsen blev en del af Hjemmeværnet i 1949, og hun blev kommandør i dette (1962-1966). Hun var i en periode også engageret i foreningen Folkevirke.

Politisk var von Lowzow aktiv i Det Konservative Folkeparti og var medlem i både Københavns Borgerrepræsentation (1950-1954) og Folketinget (1950-1968). Landspolitisk beskæftigede hun sig især med udenrigs-, finans- og forsvarspolitiske spørgsmål. Hun var bl.a. medlem af Det Udenrigspolitiske Nævn (1957-1958), dansk FN-delegeret (1957-1958), delegeret i Europarådet (1959-1968) og partiets repræsentant i Natos parlamentariske forsamling. Hun talte bl.a. for et udbygget og effektivt civilforsvar og mente at kvinder skulle indtage en mere betydende rolle i det dansk forsvar.

1967 blev hun, som første kvinde, formand for Det Danske Selskab. Hun blev udnævnt til ridder af Dannebrogordenen 1956 og 1966 til ridder af 1. grad.

Referencer

Eksterne henvisninger 
 Marie Antoinette von Lowzow i Dansk Kvindebiografisk Leksikon
 

Personer fra Fyn
Tidligere folketingsmedlemmer fra Det Konservative Folkeparti
Tidligere medlemmer af Københavns Borgerrepræsentation fra Det Konservative Folkeparti
Modtagere af Dannebrogordenen
Adel fra Danmark
Personer i Kraks Blå Bog (afdøde)
Alprazolam

Alprazolam, der blandt andet sælges under handelsnavnene Alprox og Xanax, er et kortvirkende benzodiazepin. Det bruges medicinsk til at afhjælpe angst og panikanfald. Alprazolam bruges til at behandle søvnløshed der kan stamme fra angst. Virkningen opstår hurtigt og varer omkring seks timer.

Misbrug 
I Danmark er Xanax misbrug ved at blive mere kendt. I USA er det så udbredt, at det er blevet et typisk eksempel på afhængighed af receptpligtig medicin. Hvis man i en forlænget tidsperiode, har gjort kroppen vant til tilstedeværelsen af Xanax, så vil kroppen først føle sig rolig og udløser dopamin så snart Xanax igen bliver introduceret for kroppen.

Se også 
 Tafil

Referencer 

Apoteksvæsen
Lægemidler tilhørende nervesystemet
Dobbeltskatten fra Assens

Dobbeltskatten fra Assens er et depotfund bestående af tre lerkrukker med sammenlagt knap 17.000 mønter fra middelalderen, som blev fundet i Assens.

Skatten blev fundet på gårdspladsen i Store Kirkestræde nr. 7 i to omgange; i 1855 fandt man én lerpotte med 8378 mønter, og den 13. juni 1953 fandt man yderligere to lerpotter med 5672 og 2910 mønter i forbindelse med nedgravning af gas og vandrør. Den indeholdt sammenlagt 16.960 danske penninge, der dog var i en meget fortyndet sølvlegering. Mønterne i skatten er slået under Erik Glipping, Erik Menved, Christoffer 2. og Valdemar 3. Omkring en femtedel af mønterne var af samme type under Erik Menved, mens kun en meget lille del var slået under Christoffer 2.

Den er sandsynligvis nedlagt i årene efter 1325.

Se også 
 Møntfund fra Danmark

Referencer 

Arkæologiske fund fra Danmark
Depotfund
Assens
Landkreis Ludwigsburg

Landkreis Ludwigsburg er en landkreis i den tyske delstat Baden-Württemberg. Den hører til Region Stuttgart i Regierungsbezirk Stuttgart (administrative region). Hovedsædet af kredset er den gamle württembergiske residensby Ludwigsburg, den største by i kredset. Landkreis Ludwigsburg er med 545.759 indbygger (30/09/2019) den 6.største kreds i Tyskland.

Referencer
Sølvskatten fra Duesminde

Sølvskatten fra Duesminde er et depotfund bestående af 50 sølvgenstande fra vikingetiden, som blev fundet i 2002 på en mark ved Duesminde tæt ved Vejleby på Lolland.

Fundet blev gjort af en amatørarkæolog med metaldetektor, og det består hovedsageligt af bæltespænder, rembeslag og hængesmykker med en samlet vægt på 1,3 kg. Blandt genstandene er også et fragment af en nøgle, som er brugt til kirkelige handlinger. De fleste af genstandene er fremstillet i Frankerriget mellem år 820 og 870 e.Kr. Ornamenteringen på nogle af genstandene viser dog, at de er fremstillet i Skandinavien 850-950. Skatten er sandsynligvis nedlagt i midten af 900-tallet. Den er særlig interessant, fordi den viser kontakt med Frankerriget, og man mener at dele af skatten er plyndret fra en kirke i Frankerriget. På et tidspunkt er skatten ramt af en plov. Det har spredt genstandene, så de lå på et område på omkring 10x15 m.

Der var tidligere fundet 23 sølvringe og en guldring nogenlunde samme sted.

Fundet blev i første omgang udstillet på Stiftsmuseet Maribo.

Referencer 

Litteratur
 Schilling, Henrik: Frankersølvet: den nye sølvskat fra Duesminde i Lolland-Falsters Historiske Samfund årgang 92 (2004), s. 5-26.

Arkæologiske fund fra Danmark
Depotfund fra vikingetiden
Genstande i Nationalmuseet
Lolland Kommune
Radby (Fraugde Sogn)

Radby var en lille bebyggelse der lå mellem Fraugde og Birkum Mose. Selve bebyggelse bestod at en række huse og husmandssteder der lå langs Radbyvej.

I dag er næsten alle bygninger revet ned da området er blevet assimileret af de nye boligområder i Østparken.

Byer i Odense Kommune
Rødelåge

Rødelåge er et område ved Rødelågevej i det sydøstlige Odense, som strækker sig fra Tingkærvej til Sanderumgaardsvej. Der ligger en gård der i folkemunde bliver kaldt Rødelågegården (Rødløvgården) og en lille hus der høre under Sanderumgaard. Dette hus bliver kaldt Rødløvehuset, de der i fortiden har være en rød låge der markeret at her startede Sanderumgaards jord. Rødelåge er blevet Rødløve på fynsk. En noget anderledes udtale som "Rodeløge" er også hørt blandt egnens ældre beboere med gammel afstamning fra området (Davinde).

Referencer 

Lokaliteter i Odense Kommune
Battersby Hats

Battersby Hats var handelsnavnet for Battersby & Co, der var en hattefabrikant i Stockport i England. Firmaet blev grundlagt i 1895, og det havde en overgang en kapacitet på 12.000 hatte om ugen, produktionen blev mindre i løbet af anden halvdel af 1900-tallet. Selskabet fusionerede med en række andre hattefabrikanter i 1966, inden produktionen helt stoppede i 1997.

Fabrikken blev brugt til museet Hat Works, inden det flyttede til den nyrenoverede Wellington Mill ved A6 i 2000.

Se også 
 James Larratt Battersby

Referencer

Eksterne henvisninger 
 

Beklædningsvirksomheder fra Storbritannien
Hattevirksomheder
Stockport
Etableret i 1895
Ophørt i 1997
Harvey Nichols

Harvey Nichols er en britisk luksus stormagasin-kæde, der blev grundlagt af Benjamin Harvey i 1831. Flagskibsbutikken ligger i Knightsbridge, London. Harvey Nichols forhandler modegenstande til mænd og kvinder, accessories, skønhedsprodukter, vin og mad. Selskabet blev købt af Debenhams i 1920.

Der findes butikker i London, Leeds, Edinburgh, Birmingham, Manchester, Bristol samt en Beauty Bazaar i Liverpool og en butik i Dundrum Town Centre i Dublin, Irland. Selskabet har også åbnet butikker og forhandlet deres varer flere andre steder i verden.

Referencer

Eksterne henvisninger 

 

Stormagasinkæder
Virksomheder i London
Etableret i 1831
Detailvirksomheder fra Storbritannien
Montreal-øerne

Montreal-øerne eller Hochelaga-øgruppen, er en gruppe øer ved sammenløbet af floderne Saint Lawrence og Ottawa i den sydvestlige del af provinsen Quebec, Canada.

Størrelse 
Estimaterne for antallet af øer i øgruppen varierer. Det mest udbredte antal ser ud til at være 234, skønt antallet er blevet sat så højt som 325.

Øer 
Den største ø i gruppen er øen Montreal, der indeholder det meste af byen Montreal og den centrale del af dets storbyområdeområde. Byen har jurisdiktion over 74 mindre øer i øgruppen, især Île des Sœurs, Île Bizard, og de to øer, som var placeringen af Expo 67, nemlig Île Sainte-Hélène og den kunstige Île Notre-Dame. 

Den næststørste ø er Île Jésus, der sammen med Îles Laval og flere mindre øer udgør byen Laval. 

Andre øer inkluderer Îles de Boucherville med en Québec National Park, Île Perrot, Salaberry-de-Valleyfield og den tilstødende Grande-Île samt de mindre Île Dorval og Dowker Island.

Liste over navngivne øer 

 Île à l'Aigle 
 Île Avelle 
 Île Barwick 
 Île Béique 
 Île Bellevue 
 Île Bizard 
 Île au Bois Blanc 
 Île Bonfoin 
 Îles de Boucherville, herunder: 
 Île Charron 
 Île de la Commune 
 Île Dufault 
 Île Grosbois 
 Île Lafontaine 
 Île Montbrun 
 Île à Pinard 
 Île Saint-Jean 
 Île Sainte-Marguerite 
 Île Tourte Blanche 
 Île Bourdon 
 Île Boutin 
 Île Cadieux 
 Île aux Canards 
 Île aux Chats 
 Île aux Cerfeuils 
 Île aux Chèvres 
 Île aux Plaines 
 Île Claude 
 Île Daoust 
 Île Deslauriers 
 Île Dixie 
 Île Dorval 
 Île Dowker 
 Île au Foin 
 Île Gagné 
 Île Hiam 
 Île Hog 
 Île Jasmin 
 Île Jésus 
 Île Lamontagne 
 Île Lapierre 
 Îles Læaval, herunder: 
 Île Bigras 
 Île Pariseau 
 Île Ronde 
 Île Verte 
 Île Madore 
 Île Ménard 
 Île Mercier 
 Île Migneron 
 Île Mitan 
 Île de Montréal 
 Île du Moulin de Saint-François 
 Île aux Moutons 
 Île Notre-Dame 
 Îles de la Paix, herunder: 
 Île au Diable 
 Île du Docteur 
 Île à Tambault 
 Île à Thomas 
 Île aux Veaux 
 Île Paton 
 Île aux Plaines 
 Île Perrot 
 Île Perry 
 Île de Pierre 
 Île aux Pins 
 Île aux Pruches 
 Îles des Rapides de Lachine eller Îles du Sault-Saint-Louis, herunder: 
 Île aux Hérons 
 Île aux Chèvres 
 Île au Diable 
 les september-soeurs 
 Île aux Sternes 
 Île Roussin 
 Île de Roxboro 
 Île Saint-Joseph 
 Île Saint-Laurent 
 Île Sainte-Hélène 
 Île Saint-Pierre 
 Île Sainte-Thérèse 
 Île Serre 
 Île des Sœurs 
 Île solnedgang 
 Île Todd 
 Île aux Tourtes 
 Île du Tremblay 
 Île à la Truie 
 Île aux Vaches 
 Îles de Varennes 
 Île Vert 
 Île de la Visitation 
 Île Wight

Navn 
Øgruppen tager sit navn fra Hochelaga, en irokserbosættelse på øen Montreal, der senere blev bosat af franskmænd og voksede til at blive den moderne by Montreal.

Referencer 

Øer i Québec
Øer i vandløb
Amur Khabarovsk

HK Amur (, , ) er en professionel russisk ishockeyklub fra Khabarovsk, der spiller i den Kontinentale Hockey-Liga (KHL). Klubben blev etableret i 1957 under navnet "Zalp", og den har siden oprettelse af ligaen i 2008 spillet i KHL. I løbet af ligaens første 11 sæsoner, har Amur imidlertid kun formået at kvalificere sig til slutspillet om Gagarin-pokalen to gange, og i begge tilfælde måtte klubben forlade slutspiller i første runde, og den må derfor betragtes som et af KHL's svagere hold.

Klubben spiller sine hjemmekampe i Platinum Arena, der har plads til 7.100 tilskuere. Amur er KHL's næstøstligste hold, og er et af kun to hold i ligaen, der har hjemme i Russisk fjernøsten. Det eneste andet hold i ligen fra Russisk fjernøsten, Admiral Vladivostok, må derfor betragtes som Amurs største lokalrival.

HK Amur er navngivet efter floden Amur, ved hvis østlige bred Khabarovsk er beliggende, og Amurtigeren indgår i klubbens logo.

Historie

Titler og bedrifter

KHL

Gagarin-pokalen 

 Konference-kvartfinalist (2): 2011-12, 2017-18.

Konferencetitler 

 Ingen

Divisionstitler 

 Ingen

Sæsoner

Trænere

Kilder / eksterne henvisninger 
 Hockeyklubben Amur

Referencer 

Ishockeyklubber i Rusland
Sport i Khabarovsk
Ishockeyklubber i KHL
Etableret i 1957
Partikelfilter

Partikelfilter har flere betydninger:
 Benzinpartikelfilter − en anordning til reduktion af mængden af partikler i udstødningsgassen fra en benzinmotor
 Dieselpartikelfilter − en anordning til reduktion af mængden af partikler i udstødningsgassen fra en dieselmotor
Timothée Chalamet

Timothée Hal Chalamet (født 27. december 1995) er en amerikansk skuespiller. Han er bedst kendt for sin rolle som Elio Perlman in Luca Guadagnino's romantiske drama Call Me by Your Name. Hans optræden i Call Me by Your Name fik ham nomineret til en Academy Award for Bedste Mandelige Hovedrolle i 2018, hvilket gjorde ham til den trejdeyngste nominerede i den kategori.

Has skuespillerkarriere begyndte med kortfilm, før han senere spillede med i dramaserien Homeland i 2012. Efter sin optræden i Call Me by Your Name fik han stor anerkendelse, og medvirker senere med i coming-of-age filmene Hot Summer Nights og Lady Bird, såvel som western-filmen Hostiles, som også Christian Bale medvirker i. Han spillede senere en teenager med stofmisbrug i dramaet Beautiful Boy i 2018, hvilket han var nomineret for en BAFTA Award for Best Actor in a Supporting Role.

I 2019 medvirkerede Timothée Chalamet i Netflix-produktionen The King, hvor han spillede Henrik 5. af England. Senere samme år medvirkerede han også i den Oscar-nominerede Little Women.

Filmografi 
 Interstellar (2014)
 Hot Summer Nights (2017)
 Call Me By Your Name (2017)
 Lady Bird (2017)
 Beautiful Boy (2018)
 A Rainy Day in New York (2019)
 The King (2019)
 Little Women (2019)
 Dune (2021)

Eksterne henvisninger 
 

Skuespillere fra New York
Personer fra New York City
Grand Beatbox Battle

Grand Beatbox Battle eller GBB er en musikkonkurrence, hvor deltagerne skal beatboxe. Konkurrencen begyndte i 2009. Der er flere forskellige kategorier i Grand Beatbox Battle. Konkurrencen er arrrangeret af beatbox-fællesskabet Swissbeatbox. I GBB er der fem forskellige kategorier.

 Solo (elimination og klassisk 1 mod 1)
 Loopstation (1 mod 1 med en loopstation)
 Tag Team (Duo, elimination og 2 mod 2)
 Loopstation Tag Team (Loopstation-duoer)
 Crew (mindst 3 på et hold)

Musikkonkurrencer
Etableret i 2009
Divisionsturneringen

Første gang Divisionsforeningen arrangerede en turnering for divisionsklubberne var i 1972. Turneringen med navnet Divisionsturneringen var en træningsturnering med deltagelse af klubberne fra 1. division og 2. division. Turneringen blev afviklet med indledende gruppespil i marts og september, mens semifinaler og finale først blev spillet året efter om sommeren. Efter at turneringen var afviklet for anden gang i 1974 blev den imidlertid stoppet.

I finalen blev der efter amerikansk forbillede spillet med Golden goal. Dvs. i tilfælde af uafgjort efter 90 minutter, så vandt det hold, der scorede først i den forlængede spilletid. I finalen i 1973 blev B 1909 dermed det første hold, som vandt en fodboldkamp i Danmark på denne måde.

Finale 1972/73

Finale 1973/74

Referencer

Kilder/eksterne henvisninger 
 RSSSF 
 Efbhistorik.dk

Se også 
Den danske Liga Cup
Carlsberg Cup

Fodboldturneringer
Charles Gandrup

Charles Emil Gandrup (28. juli 1847 – 7. august 1911) var en dansk forfatter og forstander for Vajsenhuset.

Han har bl.a. skrevet teksten til sangen Lykken er ikke gods eller guld som P.E. Lange-Müller skrev melodien til.

Kilder og henvisninger

Charles Gandrup Chr. Buur, Dansk Biografisk Leksikon, 3. udg., Gyldendal 1979-84.  Hentet 13. februar 2020

Skolefolk fra Danmark

Dramatikere fra Danmark
Mandlige forfattere i det 19. århundrede
Moelv

Moelv er en norsk landsby i Ringsaker kommune i Innlandet. Moelv har 1023 indbyggere og er placeret i slutningen af Moelva ved Mjøsa 'østlige bred. Moelv og Brumunddal i Ringsaker fik begge bystatus fra 1. januar 2010. Moelv har imidlertid lidt byudvikling og falder uden for det, der normalt kaldes en by.

sted 
Den største industrivirksomhed er Moelven Industrier, en af Skandinaviens førende leverandører af byggevarer og relaterede tjenester. Koncernen har 39 driftsenheder i Norge, Sverige og Danmark. Moelven Industrier ASA har i alt ca. 3300 ansatte. Et andet industrivirksomhed er Gunnar Hippe, der blandt andet producerer trailere.

Bilder

Eksterne henvisninger 

Byer i Innlandet
Møntfundet fra Vejstrup

Møntfundet fra Vejstrup eller Vejstrup-skatten er et depotfund bestående af næsten 16.000 mønter fra middelalderen, som blev fundet i Vejstrup på Sydøstfyn i 1948.

Fundet blev gjort den 15. december, hvor to gartnere under plantning af buske fandt en stor lerpotte fyldt med mønter på en mark tilhørende Lindegaard. Med sammenlagt 15.966 mønter er fundet det største af borgerkrigsmønter i Danmark efter Systofteskatten, og mønterne vejede over 16,5 kg efter at være blevet renset. Skatten er sandsynligvis gravet ned omkring 1326-1328. Mønter er slået under Erik Menved og Christoffer 2. og er af typen penninger.

Se også 
 Møntfund fra Danmark

Referencer 

Arkæologiske fund fra Danmark
Depotfund
Svendborg Kommune